b'\n_START_ARTICLE_\nCarlo Ripa di Meana\n_START_SECTION_\nBiografia\n_START_PARAGRAPH_\nVa n\xc3\xa9ixer el 15 d\'agost de 1929 a la poblaci\xc3\xb3 de Pietrasanta, situada a la prov\xc3\xadncia de Lucca i regi\xc3\xb3 de la Toscana, en una fam\xc3\xadlia aristocr\xc3\xa0tica. _NEWLINE_Entre 1974 i 1978 fou president de la Biennal de Ven\xc3\xa8cia.\n_START_SECTION_\nActivitat editorial\n_START_PARAGRAPH_\nEntre 1953 i 1956 dirig\xc3\xad a la ciutat de Praga el World Student News, revista de la Uni\xc3\xb3 Internacional d\'Estudiants propera al Partit Comunista Itali\xc3\xa0. Membre de l\'editorial Feltrinelli des de l\'any 1957, el 1959 dirig\xc3\xad la revista "Passato e presente", sorgida a l\'entorn del pol\xc3\xadtic Antonio Giolitti. El 1963 va esdevenir membre de l\'editorial Rizzoli.\n_START_SECTION_\nActivitat pol\xc3\xadtica\n_START_PARAGRAPH_\nInicialment proper al Partit Comunista Itali\xc3\xa0 (PCI), a l\'inici de la d\xc3\xa8cada del 1960 fou expulsat d\'aquest partit, per la qual cosa va esdevenir membre del Partit Socialista Itali\xc3\xa0 (PSI). _NEWLINE_Amic personal de Bettino Craxi, l\'any 1979 fou escollit eurodiputat al Parlament Europeu en les primeres eleccions europees, esc\xc3\xb3 que va mantenir fins al 1984. Aquell any renunci\xc3\xa0 al seu esc\xc3\xb3 per esdevenir membre de la Comissi\xc3\xb3 Delors I responsable de les Reformes Institucionals, Comissari Europeu de Pol\xc3\xadtica de la informaci\xc3\xb3 i Cultura i Turisme. En la formaci\xc3\xb3 de la Comissi\xc3\xb3 Delors II fou nomenat Comissari Europeu de Medi Ambient, Energia i Protecci\xc3\xb3 Civil._NEWLINE_El juny de 1992 renunci\xc3\xa0 a la pol\xc3\xadtica europea per esdevenir Ministre de Medi Ambient en el govern del Primer Ministre d\'It\xc3\xa0lia Giuliano Amato, c\xc3\xa0rrec que va desenvolupar fins a l\'abril de 1993. L\xc3\xadder de la Federaci\xc3\xb3 dels Verds entre 1993 i 1996, fou escollit novament eurodiputat en les eleccions europees de 1994, mantenint el seu esc\xc3\xb3 fins al 1999, passant per\xc3\xb2 a formar part del grup Partit de l\'Esquerra Europea al seu trecament amb el Partit Verd Europeu el 1998. En la formaci\xc3\xb3 de la Comissi\xc3\xb3 Delors II fou nomenat Comissari Europeu de Medi Ambient, Energia i Protecci\xc3\xb3 Civil, c\xc3\xa0rrec el d\'Energia que compart\xc3\xad amb Ant\xc3\xb3nio Cardoso e Cunha.'